Document ID: 32003R1794

Kommissionens forordning (EF) nr. 1794/2003
af 13. oktober 2003
om fastsættelse for produktionsåret 2002/03 af den anslåede olivenolieproduktion samt af det enhedsbeløb for produktionsstøtten, der kan udbetales som forskud
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF) nr. 1513/2001(2),
under henvisning til Rådets forordning (EØF) nr. 2261/84 af 17. juli 1984 om almindelige regler for støtte til olivenolieproduktion og til producentorganisationer(3), senest ændret ved forordning (EF) nr. 1639/98(4), særlig artikel 17a, stk. 1, og
ud fra følgende betragtninger:
(1) Ifølge artikel 5 i forordning nr. 136/66/EØF skal enhedsbeløbet for produktionsstøtten nedsættes, når den faktiske produktion overstiger den maksimale garantimængde, der er fastsat i samme artikels stk. 3. Ved vurderingen af den pågældende overskridelse skal der tages hensyn til den anslåede produktion af spiseoliven udtrykt som olivenolieækvivalenter på grundlag af de relevante koefficienter, som for Grækenland er omhandlet i Kommissionens beslutning 2001/649/EF(5), ændret ved beslutning 2001/880/EF(6), for Spanien i Kommissionens beslutning 2001/650/EF(7), ændret ved beslutning 2001/883/EF(8), for Frankrig i Kommissionens beslutning 2001/648/EF(9), ændret ved beslutning 2001/879/EF(10), for Italien i Kommissionens beslutning 2001/658/EF(11), ændret ved beslutning 2001/884/EF(12), og for Portugal i Kommissionens beslutning 2001/670/EF(13), ændret ved beslutning 2001/878/EF(14).
(2) Det fastsættes i artikel 17a, stk. 1, i forordning (EØF) nr. 2261/84, at den anslåede produktion i det pågældende produktionsår skal bestemmes for at fastsætte det enhedsbeløb for produktionsstøtten, der kan udbetales som forskud. Beløbet være af en sådan størrelse, at enhver risiko for uberettigede udbetalinger til olivendyrkerne undgås. Beløbet vedrører ligeledes spiseoliven udtrykt i olivenolieækvivalenter.
(3) Til fastsættelse af den anslåede produktion giver medlemsstaterne Kommissionen oplysninger om produktionsprognoserne for olivenolie og, hvis relevant, for spiseoliven for hvert produktionsår. Kommissionen kan ligeledes benytte andre informationskilder. Den anslåede produktion for hver medlemsstat fastsættes på dette grundlag for olivenolie og spiseoliven udtrykt i olivenolieækvivalenter.
(4) Med henblik på fastsættelse af forskuddet bør der tages hensyn til fradragene for aktioner til forbedring af den kvalitet af produktionen af olivenolie og spiseoliven, der er fastsat i artikel 5, stk. 9, i forordning nr. 136/66/EØF og artikel 4a, stk. 1, i Rådets forordning (EF) nr. 1638/98(15), ændret ved forordning (EF) nr. 1513/2001(16).
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -
UDSTEDT FØLGENDE FORORDNING:
Artikel 1
1. For produktionsåret 2002/03 andrager den anslåede produktion af olivenolie:
- 458202 tons for Grækenland
- 972130 tons for Spanien
- 3357 tons for Frankrig
- 686338 tons for Italien
- 28459 tons for Portugal.
2. For produktionsåret 2002/03 andrager den anslåede produktion af spiseoliven udtrykt som olivenolieækvivalenter:
- 11000 tons for Grækenland på grundlag af en ækvivalenskoefficient på 13 %
- 49142 tons for Spanien på grundlag af en ækvivalenskoefficient på 11,5 %
- 165 tons for Frankrig på grundlag af en ækvivalenskoefficient på 13 %
- 1611 tons for Italien på grundlag af en ækvivalenskoefficient på 13 %
- 530 tons for Portugal på grundlag af en ækvivalenskoefficient på 11,5 %.
3. For produktionsåret 2002/03 andrager det enhedsbeløb for produktionsstøtten, der kan udbetales som forskud:
- 110,72 EUR pr. 100 kg for Grækenland
- 91,92 EUR pr. 100 kg for Spanien
- 117,36 EUR pr. 100 kg for Frankrig
- 93,05 EUR pr. 100 kg for Italien
- 117,36 EUR pr. 100 kg for Portugal.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. oktober 2003.

Labels: 17
19
6